Helicobacter pylori — Вікіпэдыя

# Helicobacter pylori

### Зьвесткі зь Вікіпэдыі — вольнай энцыкляпэдыі.

Helicobacter pylori

Helicobacter pylori (скарочана H. pylori) — бактэрыя, якая інфікуе склізь (mucus) страўніка. Гэтая бактэрыя лічыцца асноўным чыньнікам гастрыту і язвы страўніка.

## [рэдагаваць] Гісторыя

Бактэрыя была ўпершыню апісаная двума аўстралійскімі навукоўцамі Робінам Ўорэнам (Robin Warren) і Бары Маршалам (Barry Marshall) у 1982 годзе. Назва паходзіць ад лацінскага слова helix (сонца), бо бактэрыя мае адпаведную форму з «промнямі», менавіта з дапамогай якіх яна літаральна ўпіваецца ў тканкі страўніка, у клеткі эпітэлію. Аўстралійскія вучоныя ўпершыню даказалі, што гастрыты і язвы страўніка ды дванаццаціпалай кішкі (кутніцы) ёсьць інфэкцыяй. Першапачаткова гэта сустрэла недавер з боку некаторых дактароў, але нарэшце ў 1994 годзе амэрыканскі Нацыянальны інстытут здароўя (National Institutes of Health) прызнаў той факт, што язва выклікаецца бактэрыяй H. pylori і рэкамэндаваў лячэньне язвы з дапамогай курсу антыбіётыкаў. Канчатковае прызнаньне працы аўстралійскіх навукоўцаў прыйшло ў 2005 годзе, калі яны атрымалі Нобэлеўскую прэмію ў галіне мэдыцыны.

Паводле розных ацэнак, да двух трацінаў усяго насельніцтва Зямлі мае гэтую бактэрыю, і таму яе праўдападобна можна лічыць самай распаўсюджанай інфэкцыяй у сьвеце.

## [рэдагаваць] Лячэньне

Лекары рэкамэндуюць адзін тыдзень інтэнсіўнай трайной тэрапіі з камбінацыяй антыбіётыкаў, напрыклад: амаксіцыкліну, клярытраміцыну і амэпразолу. Гэтая мэтадалёгія лячэньня зрабіла сапраўдную рэвалюцыю ў лекаваньні язваў. Раней адзіным сродкам лячэньня быў кантроль за ўзроўнем кіслотнасьці ў страўніку з дапамогай спэцыяльных інгібітараў. Але, на жаль, і антыбіётыкі не заўсёды даюць рады. Калі ў пацыента застаецца бактэрыя пасьля тыдня трайной тэрапіі антыбіётыкамі, то курс лячэньня трэба паўтарыць, выкарыстоўваючы іншую камбінацыю антыбіётыкаў.

## [рэдагаваць] Вонкавыя спасылкі

У ВікіСховішчы можна знайсьці мультымэдыйныя матэрыялы па тэме:
«Helicobacter pylori»
Атрымана з «http://be-x-old.wikipedia.org../../../h/e/l/Helicobacter_pylori.html»

Катэгорыі: Мэдыцына | Бактэрыі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Català
- Dansk
- Deutsch
- English
- Español
- Suomi
- Français
- עברית
- Italiano
- 日本語
- 한국어
- Latina
- Lëtzebuergesch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenčina
- Svenska
- Türkçe
- Українська
- 中文
- Bân-lâm-gú